als_Latn dik_Latn sag_Latn
Asport – Hulk, Thiago Silva dhe Neymar janë përfshirë në një skuadër braziliane plot yje që do përfaqësojë vendin amerikano-jugor në turneun e futbollit në kuadër të Lojërave Olimpike të kësaj vere.
Edhe mbrojtësi i Real Madrid, Marcelo është përfshirë në skuadrën e Menezes për “Londër 2012″, teksa verdhjeshiltë do përpiqen të fitojnë medalje të artë olimpike për herë të parë në historinë e tyre të pasur futbollistike.
Sulmuesi i Portos, Hulk, dhe mbrojtësi i Milan, Silva janë dy nga tre futbollistët mbi moshë të përfshirë në përfaqësuesen olimpike braziliane. Nga 18 futbollistë që përmban një ekip kombëtar olimpik, 15 duhet të jenë nën moshën 23 vjeç. Lojtari i tretë mbi këtë moshë i përzgjedhu nga trajneri Menezes është pikërisht mbrojtësi i krahut i Realit.
Sakaq, sulmuesi i Santos, Neymar ka zënë një vend të rregullt edhe në formacionin e ekipit të parë të Brazilit, dhe pritet të ketë rivalitet të madh mes tij dhe sulmuesit me eksperiencë të Milanit, 22 vjeçarit Alexandre Pato, i cili është rikthyer në formë së fundmi, pas një sërë dëmtimesh gjatë sezonit të kaluar.
Në ekipin olimpik ka vend edhe për një shumë futbollistë të tjerë të cilët përfaqësohen në ekipin e të rriturve, si Oscar, Lucas, Ganso dhe Leandro Damiao.
Mbrojtësi i Manchester United, Rafael, dhe mesfushori i Tottenham, Sandro gjithashtu janë përfshirë në ekip, ndërsa Marquinhos, Giuliano, Casemiro dh Gabriel janë të gatshëm të thirren në ekip nëse ka nevojë për të zëvendësuar ndonjë lojtar të dëmtuar. Brazili, i cili do luajë para turneut një ndeshje miqësore me përfaqësuesen e Britanisë së Madhe në stadiumin “Riverside” të Middlesbrough me 20 korrik, bën pjesë në grupin C, së bashku me përfaqësueset olimpike të Egjiptit, Bjellorusisë dhe Zelandës së Re.
Ekipi i plotë prej 18 lojtarësh të thirrur nga trajneri Menezes në përfaqësuesen olimpike të Brazilit:
Portierë: Rafael Cabral (Santos), Neto (Fiorentina)
Mbrojtës: Marcelo (Real Madrid), Rafael (Manchester United), Danilo (Porto), Alex Sandro (Porto), Thiago Silva (AC Milan), Juan (Inter), Bruno Uvini (Sao Paulo)
Mesfushorë: Romulo (Vasco da Gama), Ganso (Santos), Oscar (Internacional), Sandro (Tottenham), Lucas (Sao Paulo)
Sulmues: Neymar (Santos), Alexandre Pato (AC Milan), Leandro Damiao (Internacional), Hulk (Porto)
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn ast_Latn swh_Latn grn_Latn glg_Latn eng_Latn